cyanic-selkie/wikianc huggingface dataset:
Stūrainais bruņurupucis
Aizsardzība
Lai nodibinātu pavairošanas koloniju, 1986. gadā septiņus jaunus bruņurupučus pārveda no austrumu krasta uz Ampijoroas mežu netālu no Mahajangas pilsētas — blakus sugas apdzīvotajai videi. Programma bija sekmīga, un 2004. gadā nebrīvē bija dzimuši 224 jaunuļi.
Kuldīgas iela (Rīga)
Kuldīgas iela ir iela Rīgā, Kurzemes rajonā, Zasulauka apkaimē (vēsturiski Āgenskalnā vai Āgenskalna priedēs). Kuldīgas iela sākas krustojumā ar Daugavgrīvas ielu un beidzas krustojumā ar Tapešu ielu pie Zasulauka dzelzceļa stacijas, šķērsojot Slokas ielu un Vīlipa ielu. Kopējais ielas garums ir 1,7 kilometri un tā sastāv no 2 braukšanas joslām. Posmā no Daugavgrīvas ielas līdz Gregora ielai iela klāta ar asfalta segumu. Ielas daļa no Gregora ielas līdz Tapešu ielai klāta ar nekalto bruģakmeņu segumu.
Benjamins Blūmenfelds
Biogrāfija
Pirms Pirmā pasaules kara dalījis 2.-3. vietu 4. Viskrievijas šaha turnīrā Sanktpēterburgā un ieguvis šaha meistara nosaukumu. 1920. gadā pirmajā PSRS šaha čempionātā ierindojies 8. vietā. Vēlākajos gados uzrādījis labus rezultātus Maskavas šaha sacensībās. 1925. gada Maskavas šaha čempionātā dalījis 2.-3. vietu, bet divos šaha meistaru turnīros (1930, 1934) dalījis 3.-5. vietu.
Turīnas līķauts
Apraksts
Iezīmes uz līķauta tiek interpretētas sekojoši:
Līķauts tika sabojāts 1532. gada ugunsgrēkā Francijā, Šamberī kapelā. Izdega vairāki caurumi un apdega abas auduma malas. Lai novērstu bojājumus, mūķenes no Svētās Klāras klostera uzšuva četrpadsmit lielus trīsstūrveida ielāpus un astoņus mazākus.
Svētās Veronikas sviedrauts
Svētā Veronika atradās Jeruzalemē, kad krusta nāvei tika sodīts Jēzus Kristus. Viņa bija tā sieviete, kas slimoja ar asiņošanu, un kļuva vesela, pieskaroties Kristus drēbju vīlei (Mat.9:20-22).Jūdu pūlī iejaukusies, Veronika sekoja Kristum, kad Viņš nesa krustu uz Golgātu. Redzēdama Kristu pakritušu no krusta smaguma, Veronika pieskrēja klāt un padzirdīja Kungu ar ūdeni. To darot, viņa ar audumu noslaucīja Kristus asiņaino seju, vēlāk atklājusi, ka uz auduma ir palicisJēzus Kristus sejas nospiedums. Šis svētās Veronikas sviedrauts ar laiku nonāca Romā un šeit kļuva pazīstams ar nosaukumu Nerokāmdarinātais attēls. No Austrumu Baznīcas Nerokāmdarinātā attēla tas atšķiras ar to, ka uz Kunga pieres ir attēlots ērkšķu vainags.
Kristīgās baznīcas uzskats
Bez debatēm par zinātniskiem jautājumiem, daudzi kristieši apgalvo, ka ar empīriskām analīzēm un zinātniskām metodēm, iespējams, nekad nevarēs saprast dievišķo attēla veidošanos uz audekla, jo miesa, kas tika ietīta autos, nebija vienkārši cilvēka miesa, bet dievišķa un tic, ka attēls uz līķauta bija brīnumaini radies  Augšāmcelšanās brīdī.
Vēžupīte (Odzes ezera pieteka)
Iztece no Tulmenīša ezera. Tek dienvidrietumu virzienā. Ieteka Odzes ezera ziemeļaustrumu krastā.
Igaunija 2012. gada vasaras olimpiskajās spēlēs
Igaunijai 2012. gada vasaras olimpiskās spēles, kas notika Lielbritānijas galvaspilsētā Londonā bija vienpadsmitās olimpiskās spēles, kopš tā piedalās kā neatkarīga valsts. Šajās olimpiskajās spēlēs Igaunija bija pārstāvēta ar 32 sportistiem (23 vīrieši un 9 sievietes), 11 olimpiskajos sporta veidos. No visiem 32 sportistiem 15 sportisti bija piedalījušies iepriekšējās Pekinas olimpiskajās spēlēs 2008. gadā. Sporta šāvēja Anžela Voronova bija vecākā Igaunijas komandas pārstāve, viņai olimpiādes laikā bija 43 gadi. Vieglatlēts Aleksandrs Tammerts (iepriekšējās olimpiskajās spēlēs bija izcīnījis sudraba medaļu) šajās nesa valsts karogu atklāšanas ceremonijā. Viņam šīs bija piektās olimpiskās spēles.
Igaunija Londonas olimpiskajās spēlēs izcīnīja divas olimpiskās medaļas (viena sudraba un viena bronzas medaļa), un šī bija tikai otrā reize, kad Igaunijai piedaloties vasaras olimpiskajās spēlēs, tā neizcīnīja zelta medaļu (pirmoreiz tas notika 2004. gada Atēnas spēlēs). Vieglatlēts Gerds Kanters izcīnīja bronzas medaļu diska mešanā un cīņas sporta pārstāvis Heiki Nabi izcīnīja sudraba medaļu grieķu romiešu cīņā. Heiki Nabi pēc 76 gadu pārtraukuma Igaunijai atkal spēja izcīnīt medaļu cīņas sportā. Pēdējoreiz medaļa Igaunijai šajā sporta veidā bija 1936. gada Berlīnes spēlēs, kad zelta medaļu bija izcīnījis Kristjans Palusalu.
Aleksandrs Gapoņenko
Dzīvesgājums
Dzimis 1954. gadā Padomju armijas virsnieka Vladimira Gapoņenko un viņa sievas Ludmilas ģimenē. Kopā ar vecākiem pārcēlās uz dzīvi Latvijā, mācījās Rīgas 51. vidusskolā, kuru absolvēja 1971. gadā. Līdz 1973. gadam dienēja Padomju armijā, vēlāk studēja Latvijas Universitātes Ekonomikas fakultātē un iestājās PSKP. No 1983. līdz 1990. gadam strādāja Rīgas Augstākajā politiskajā karaskolā par politekonomijas docentu. No 1993. līdz 2012. gadam bija Baltijas Starptautiskās akadēmijas docents.
2015. gada februārī viņu apsūdzēja nacionālā naida un nesaticības izraisīšanu pret latviešiem, lietuviešiem un igauņiem par publikāciju savā Facebook profilā, kurā Gapoņenko apgalvoja, ka amerikāņi veiks etnisko tīrīšanu Rīgā, kopā ar DP apcietinot krievvalodīgos iedzīvotājus un izveidojot Skonto stadionā koncentrācijas nometni. Gapoņenko publikāciju lūdza izvērtēt Saeimas Aizsardzības, iekšlietu un korupcijas novēršanas komisijas vadītājs Ainars Latkovskis.
Austrija 1924. gada ziemas olimpiskajās spēlēs
Austrija piedalījās 1924. gada ziemas olimpiskajās spēlēs, kas notika Francijas pilsētā Šamonī. Šīs bija pirmās ziemas olimpiskās spēles.
Austriju šajās spēlēs pārstāvēja 4 sportisti (2 vīrieši un 2 sievietes). Visi sportisti piedalījās daiļslidošanā. 1924. gada Šamonī spēlēs Austrija izcīnīja 3 olimpiskās medaļas (divas zelta un viena sudraba medaļa). Zelta medaļas izcīnīja Herma Šabo, kā arī Helēne Engelmane un Alfrēds Begers, savukārt sudraba medaļu Villijs Bekls. Līdz ar to pilnīgi visi Austrijas sportisti, kas piedalījās Šamonī spēlēs, izcīnīja olimpiskās medaļas.
Jānis Neimanis
Biogrāfija
1999. gadā absolvējis Latvijas Universitātes Juridisko fakultāti. 2005. gadā ieguvis doktora grādu, aizstāvot disertāciju "Tiesību tālākveidošanas konstitucionālie un metodoloģiskie problēmjautājumi".
2009. gadā piedalījies Latvijas Administratīvo tiesnešu biedrības izveidošanā un no 2009. gada līdz 2017. gadam bijis tās valdes priekšsēdētājs.
Baltā sniedze
Baltā sniedze (Plectrophenax hyperboreus) ir Arktikas stērstu dzimtas (Calcariidae) putnu suga, kas pieder pie sniedžu ģints (Plectrophenax). Tā ligzdo divās Beringa jūras salās — Sentmetjū un Hola salā, bet ziemot dodas uz Aļaskas rietumu krastu. Baltās sniedzes tuvākā radiniece ir sniedze (Plectrophenax nivalis), ar kuru reizēm mēdz sakrustoties. Baltā sniedze ir viena no retākajām Ziemeļamerikas putnu sugām, tās kopējā populācija ir apmēram 5000 īpatņu.
Raimonds Celms
Raimonds Celms (dzimis 1991. gada 22. septembrī Talsos ) ir latviešu aktieris, kurš spēlē teātrī un kino.
Beidou G3
Beidou G3 tika palaists 15:53 UTC ar nesējraķeti Chang Zheng 3C no Sjičanas pavadoņu palaišanas centra. Tas ar savu dzinēju sasniedza ģeostacionāro orbītu un izvietots punktā 84 austrumu garuma. 2012. gada novembrī Beidou G3 pārvietots uz pozīciju 110,5° A.
Igors Agapovs
Igors Agapovs (ru; dzimis ) ir krievu šaha problēmists, lielmeistars šaha kompozīcijā (2020).
Seredja
Seredja (sk) ir pilsēta Slovākijā, Trnavas apgabala Galantas apriņķī pie Vāhas upes.
Bruģa klasikas
Vēsture
Pirmā sezonas klasika ar bruģa sektoriem ir Omloop Het Nieuwsblad, kas tradicionāli atklāj Beļģijas klasiku sezonu, nākamajā dienā tām seko Kīrne—Brisele—Kīrne. Sākot ar marta beigām sākas Vlaamse Wielerweek (flāmu riteņbraukšanas nedēļa), kurā notiek nozīmīgākās bruģa klasikas. Pirms UCI Pro Tour izmaiņām svarīgākās flāmu klasikas notika vienā nedēļā. Tagad tās sākas ar Dwars door Vlaanderen trešdienā, tad seko E3 Harelbeke piektdienā un Gente—Vevelgema svētdienā. Nākamajā nedēļā notiek viendienas (agrāk daudzdienu) sacensības Driedaagse van De Panne un to noslēdz klasiku piemineklis Flandrijas tūre svētdienā. Nākamās nedēļas trešdienas sacensības Scheldeprijs sagatavo braucējus vēsturiskajām Parīze—Rubē sacensībām, ar kurām arī noslēdzas bruģa klasikas.
Aldis Laviņš
Biogrāfija
2014. gada 3. aprīlī apstiprināts par Satversmes tiesas tiesnesi. Amatā stājies 2014. gada 25. aprīlī. 2014. gada 6. maijā ievēlēts par Satversmes tiesas priekšsēdētāju. Tiesneša amats kļuva pieejams, jo beidzās pilnvaru termiņš tiesnesei Aijai Brantai. 2017. gada 8. maijā beidzās viņa pilnvaru termiņš. 2022. gada 10. martā atkārtoti ievēlēts par priekšsēdētāju, nomainot Sanitu Osipovu.
Karsa
Karsa ir pilsēta Turcijas austrumos. Tā ir Karsas ila administratīvais centrs. 2012. gadā pilsētā dzīvoja 78,1 tūkstoši iedzīvotāju, no kuriem lielākā daļa ir armēņi, kurdi un turki. Tās aglomerācijā dzīvoja aptuveni 112 tūkstoši iedzīvotāju.
Raudaviški
Raudaviški ir ciems Kalniešu pagastā, Krāslavas novadā. Atrodas 284 km attālumā no Rīgas.
Mario Bava
Karjeras sākumā strādājis par operatoru pie filmām Hercules (1958) un Caltiki, il mostro immortale (1959). 1960. gadā tika izdota Bavas pirmā režisēta filma, šausmu filma La maschera del demonio. Vēlāk režisējis filmas La ragazza che sapeva troppo (1963), I tre volti della paura (1963), La frusta e il corpo (1963), 6 donne per l'assassino (1964), Terrore nello Spazio (1965), Operazione paura (1966), Diabolik (1968), Ecologia del delitto (1971), Gli orrori del castello di Norimberga (1972), Lisa and the Devil (1974) un Cani arrabbiati (1974).
Cekulainais cīrulis
Barība
Cekulainais cīrulis galvenokārt barojas ar augu lapām, sēklām un graudiem, piemēram, auzām, kviešiem un miežiem. Pavasarī un vasarā tas patērē arī kukaiņus, īpaši vaboles. Barību putniņš meklē uz zemes virskārtas vai ar knābi izrakā mīkstu augsni.
Ligzdošana
Celulainie cīruļi ligzdošanas vietās ierodas agri pa pāriem vai nelielās grupās. Katrs pāris ligzdo atsevišķi no pārējiem. Ligzda ir neliela iedobe uz zemes, kas tiek izklāta ar saknītēm un sausu zāli. Bieži tā atrodas pilsētu izgāztuvēs. Dējumā ir 3—6 raibas oliņas (visbiežāk 4—5 oliņas ). Perē tikai mātīte. Inkubācijas periods ilgst 10—12 dienas. Par putnēniem rūpējas abi vecāki. Ligzdu jaunie putni pamet pirms sākuši lidot (apmēram 8 dienu vecumā), uzsākot barības meklēšanu saviem spēkiem. Sasniedzot 15—16 dienu vecumu, tie sāk lidot. Sezonā ir divi perējumi. Dzimumbriedumu jaunie putni sasniedz gada vecumā. Dzīves ilgums savvaļā apmēram 11 gadi.
Daliena
Dalienas ainavu, klimatu, floru, faunu un vietvārdus Tolkīns iedvesmojies no Anglijas laukiem, jo bērnību viņš pavadīja Vusteršīrā, bet pēc tam pārcēlās uz Oksfordšīru. Pītera Džeksona filmu sērijās "Hobits" un "Gredzenu pavēlnieks" kā Daliena tika uzņemta lauku ainava zemnieku saimniecībā netālu no Matamatas Jaunzēlandē, kur uzcēla hobitu alu mājokļus un kas tādēļ kļuva par tūristu iecienītu galamērķi.
Sebežas nacionālais parks
Ģeogrāfija
Sebežas rajona dienvidrietumu daļa, kur atrodas nacionālais parks, pamatā ir ledāja veidota pauguraina ainava ar daudziem ezeriem. Teritorija ir mežaina, ar priežu, egļu, jauktajiem un alkšņu mežiem. Parks aizņem rajona dienvidrietumu stūri un robežojas ar Latviju un Baltkrieviju. Sebežas pilsētas centrs atrodas tieši uz ziemeļiem no parka, un pilsētas dienvidu daļa iekļauta parkā. Lielākā parka platība pieder Veļikajas upes baseinam, bet daži dienvidu apgabali pieder Daugavas baseinam. Lielākie parka ezeri ir Nečerica ezers, Sebežas ezers un Orono ezers.
Batērsta sala (Austrālija)
Ģeogrāfija
Sala izvietojusies Austrālijas ziemeļu piekrastē. Rietumos to apskalo Timoras jūra, bet dienvidos — Bīgla līcis. Ap 1 km platais Epslija šaurums austrumos Batērsta salu atdala no Tivi salu lielākās Melvila salas. Sala līdzena ar lēzeniem pauguriem, augstākais punkts ir Harda kalns 71 m vjl.
Artūrs Kučs
Karjera
2016. gada sākumā Artūrs Kučs ievēlēts par ad hoc tiesnesi Eiropas Cilvēktiesību tiesā.
Timofejevka
Apdzīvotā vieta izvietojusies abpus autoceļam V610.
2021.—2022. gada UEFA Čempionu līgas sezona
2021.—2022. gada UEFA Čempionu līgas sezona bija Eiropas spēcīgākā futbola klubu turnīra 67. sezona un 30. ar UEFA Čempionu līgas nosaukumu. To organizēja UEFA. Sezona sākās ar priekšsacīkšu kārtu. Kvalifikācijas spēles notika līdz 25. augustam. Grupu turnīrs sākās, bet sezona noslēdzās ar finālu Stade de France stadionā Sendenī, Francijā. Sākotnēji bija paredzēts finālu aizvadīt Sanktpēterburgas stadionā, Krievijā, bet sakarā ar Krievijas iebrukumu Ukrainā UEFA nolēma atņemt Krievijai fināla rīkošanas tiesības un pārcelt to uz Franciju.
Rīgas humānisti
Rīgas humānisti bija literāti, skolotāji un sabiedriskie darbinieki, kas 16. gadsimta beigās un 17. gadsimta sākumā aktīvi darbojās Rīgas izglītības un intelektuālās vides izveidē, nostiprinot tajā renesanses humānisma idejas un neolatīniskās literatūras tradīcijas. Rīgas humānistu jēdzienu iedibināja Arnolds Spekke. Dažkārt šie cilvēki tiek raksturoti arī ar terminu Livonijas humānisti.
Prajāgrādža
Iedzīvotāji
Apmēram 76% iedzīvotāju ir hinduisti un nedaudz mazāk par 22% ir musulmaņi. Citas reliģijas, piemēram, kristietība, sikhisms, džainisms un budisms veido nelielas grupas. Lielākā daļa iedzīvotāju runā hindi un urdu, taču plaši izplatīta ir arī angļu un reģionālā valoda avadhi. Pilsētu iedzīvotāju skaita ilgstošais pieaugums galvenokārt ir saistīts ar imigrāciju no apkārtnes. Šeit dzīvo par aptuveni 18% vairāk vīriešu nekā sieviešu, kas Indijā nav nekas neparasts abortu dēļ, taču tas ir saistīts arī ar vīriešu pieplūdumu no iekšzemes laukiem.
Ievērojami pilsētnieki
hokejists diplomāts un politiķis
Lielais Ķīnas ugunsmūris
Sadarbība
Reportieri bez robežām izteikuši aizdomas, ka citi režīmi, piemēram Kuba, Zimbabve un Baltkrievija ir saņēmuši novērošanas tehnoloģijas no Ķīnas.
Tom Pillibi
Tom Pillibi ir dziesma, kas uzvarēja 1960. gada Eirovīzijas dziesmu konkursā Londonā, Lielbritānijā, kuras autori ir Andrē Pops un Pjērs Kurs. Pārstāvot Franciju, to izpildīja dziedātāja Žaklīna Bojera. Dziesma tika izpildīta franču valodā. Šī bija otrā Francijas uzvarētājdziesma konkursā.
Dziesma ar 32 punktiem uzvarēja konkursā. Dziesma ir vidēji ātra tempa šansons, kurā dziedātāja runā par viņas mīļoto Tomu Pilibi (Tom Pillibi). Viņa apraksta viņa materiālo bagātību — divas pilis, kuģus, — kā arī to, ka citas sievietes vēlētos būt kopā ar viņu, pēc tam atzīstoties, ka ir viena problēma — viņš ir melis un visas šīs bagātības viņam nemaz nepieder. Neskatoties uz to, viņa tik un tā mīl viņu.
Karlo Borromeo
Svētais Karlo Borromeo (, ; dzimis, miris ) bija Milānas arhibīskaps no 1564. līdz 1584. gadam. Viens no redzamākajiem reformācijas pretiniekiem un kontrreformācijas līderiem. Organizēja garīgo semināru institūciju katoļu baznīcā. Mūku ordeņu reorganizācijas iniciators. 1610. gadā kanonizēts. Komponista Palestrinas aizbildnis.
Pāsikivi senāts
1918. gada novembrī, pēc Vācijas sakāves Pirmajā pasaules karā, parlaments pieņēma republikas valsts pārvaldes formu. Somijas Senāts tika izformēts, tā vietā izveidojot Valsts Padomi (ministru kabinetu).
Varis Piņķis
Attēlojis lomas filmās 'Čižiks. 7 lidojumi" (2002), "Kūtrums" (2002), "NeGribu, neGribu, neGribu!..." (2003), "Monotonija" (2007), "Vienīgā fotogrāfija" (2008), "Kolka Cool" (2011), "Segvārds Vientulis" (2014). Režisējis filmu 'Ģimene" (2017), kurai sarakstījis arī scenāriju.
Trūpi
Trūpi var būt:
Rauzi
Ciema apkārtnē atrodas Rauzu ezers.
Kiesti Kallio
Pilsoņu karš
Kallio stingri nosodīja sarkano vardarbību, tādēļ Pilsoņu kara laikā Kallio bija spiests slēpties sarkano pārņemtajos Helsinkos. Pēc tam, kad vācu spēki bija atbrīvojuši Helsinkus no sarkanajiem, Kallio atjaunoja Senāta darbu Helsinkos. Viņš kļuva par miera atbalstītāju un nosodīja atriebību pret sarkanajiem. Kallio runa Nivalas baznīcā 1918. gada 5. maijā piesaistīja lielu uzmanību, jo viņš kļuva par pirmo labi pazīstamo balto politiķi, kas pieprasīja nekavējoties sākt darbu, lai izveidotu Somiju, kurā "nav ne sarkano, ne balto, bet ir tikai somi, kas mīl savu tēvzemi, Somijas Republikas pilsoņi, kuri visi jūtas kā sabiedrības locekļi un kuri šeit ir mājās”.
Ivars Krasts (aktieris)
Jaunā Rīgas teātra izrādēs piedalās kopš 2004. gada. Piedalījies arī Liepājas teātra izrādēs.
Kā mūziķis darbojas grupā 100 baltas dvēseles.
Katana
Katana var būt:
Ilmārs Ančāns
Biogrāfija
Neilgi pēc 2005. gada pašvaldību vēlēšanām Ančāns bija iesaistīts tā saucamajā "Jūrmalgeitas" skandālā. Ančānam tika piedāvāts 20 000 eiro liels kukulis, lai domes sēdē viņš atbalstītu Jura Hlevicka kandidatūru, taču Ančāns nolēma nodot informāciju Korupcijas novēršanas un apkarošanas birojam. 2006. gadā piedalījies 9. Saeimas vēlēšanās, bija saraksta pirmais numurs visos piecos vēlēšanu apgabalos. 2009. gadā ievēlēts Jūrmalas domes vēlēšanās. 2010. gadā piedalījies 10. Saeimas vēlēšanās no apvienības "Atbildība" saraksta, nav ievēlēts. 2013. gada Jūrmalas domes vēlēšanās "Mūsu zeme" nepārvarēja 5% barjeru.
Deutsche Bank
Deutsche Bank AG ir Vācijas globāla mēroga bankas un finanšu pakalpojumu kompānija, kuras galvenā mītnes vieta atrodas Deutsche Bank Dvīņu torņos, Frankfurtē, Vācijā. Banka ir dibināta 1870. gadā. Tā ir viena no pasaules vadošajām bankām un tajā strādā vairāk kā 100 000 darbinieku, 70 pasaules valstīs. Banka nodarbojas ar finanšu pakalpojumu sniegšanu uzņēmumiem un privātpersonām. Deutsche Bank akcijas ir iekļautas Ņujorkas fondu biržā un Frankfurtes fondu biržā.
Dravnieku iela
Dravnieku iela var būt:
Tauriņa efekts
Tauriņa efekts ir koncepcija, kas paredz, ka maziem cēloņiem var būt liela ietekme. Sākotnēji tā tika izmantota, veidojot laika prognozes, taču vēlāk jēdziens kļuva par metaforu, plaši izmantotu gan zinātnes jomā, gan ārpus tās. Tauriņa efekts ir pieminēts stāstos, romānos, populāros TV seriālos un filmās. Arī interneta blogos bieži tiek stāstīts par reālajā dzīvē norisinājušamies notikumiem, kas līdzīgi tauriņa efektam, šādi nosaukta arī populāra Holivudas filma "Tauriņa efekts" (The Butterfly Effect, 2005). Dažādi "alternatīvās vēstures" stāsti zinātniskajā fantastikā un animācijas filmās sāka parādīties apmēram no 2002. gada.
Efekta definīcija
Pēc haosa teorijas tauriņa efekts ir sensitīva atkarība no sākotnējiem apstākļiem, pie kuras nelielas izmaiņas kādā deterministiskas nelineāras sistēmas stāvoklī var radīt lielas atšķirības šīs sistēmas vēlākā stāvoklī. Nosaukumu šādam efektam, kas bija zināms jau sen, izdomājis Edvards Lorencs (Edward Lorenz), atvasinot to no metaforiska piemēra par tornādo, ko ietekmējusi neliela perturbācija (tauriņa spārnu vēziens vienā pasaules malā var izraisīt tornādo otrā pasaules malā). Šo efektu Lorencs atklāja, kad novēroja, ka viņa laika apstākļu modelis, kas balstīts uz šķietami mazsvarīgā veidā noapaļotiem sākotnējiem datiem, dod stipri atšķirīgus rezultātus, ja sākuma dati netiek noapaļoti. Ļoti mazas izmaiņas sākotnējos apstākļos radīja ievērojami atšķirīgu iznākumu.
Armēnija olimpiskajās spēlēs
Armēnija olimpiskajās spēlēs pirmo reizi piedalījās 1994. gadā, kad ziemas olimpiskās spēles notika Norvēģijas pilsētā Lillehammerē. Savukārt 1996. gadā tā pirmo reizi piedalījās vasaras olimpiskajās spēlēs, kuras notika ASV pilsētā Atlantā. Kopš tā laika Armēnija ir piedalījusies gan visās vasaras, gan visās ziemas olimpiskajās spēlēs.
Kolārovo
Cilvēki
Vairums pilsētas iedzīvotāju ir ungāri (80,8 %), dzīvo arī slovāki (17,5 %). Pēc reliģiskās pārliecības — katoļi (76,2 %), luterticīgie (4,1 %).
Vlodzimežs Lubaņskis
Vlodzimežs Leonards Lubaņskis (pl, dzimis ) ir bijušais Polijas futbolists un futbola treneris, spēlējis uzbrucēja pozīcijā, bijis Polijas futbola izlases dalībnieks.
Anda Albuže
1971. gadā absolvējusi Liepājas teātra 1. studiju. Liepājas teātra aktrise kopš 1970. gada.
Katanas ieceļotāji
Spēlētāji pieņem ieceļotāju lomas, cenšoties tikt pie būvēm, mainot un iegūstot resursus. Spēlētājiem tiek piešķirti punkti līdz ar viņu apmetņu attīstību. Pirmais, kas sasniedz noteikto punktu skaitu (visbiežāk 10) ir uzvarētājs. Spēle ir izteikti stratēģiska, lai gan tai pašā laikā ir viegli apgūstama. Mūsdienās spēlei ir izdoti arī vairāki papildinājumi.
Rietumpapua
Vēsture
Pēc Otrā pasaules kara un Indonēzijas Republikas nodibināšanās Jaungvinejas rietumu daļa palika formālā Nīderlandes kontrolē un tur tika izveidoti vairāki valstiski veidojumi. 1969. gadā Jaungvinejas rietumu daļā notika referendums par tās statusu un tā tika pievienota indonēzijai kā atsevišķa Iriandžajas province.
E.ON
Vēsture
2018. gada aprīlī tika atklāts Rampion vēja ģeneratoru parks Lamanša šaurumā pie Anglijas krastiem; tā jauda bija 400 MW, 116 vēja turbības; E.ON daļa šajā projektā bija 50,1 %. 7. maijā tika nopirkts Vācijas vēja parku attīstītājs Vortex Energy. 2019. gada janvārī E.ON iegādājās Somijas elektrisko mašīnu uzlādēšanas sistēmu uzņēmuma Virta daļu kapitāldaļu. Februārī E.ON iegādājās kapitāldaļas ASV uzņēmumā Vinli, kas uztur automašīnu informācijas mākoņplatformu. 16. aprīlī tika atklāts Arkona vēja ģeneratoru parks Baltijas jūrā Vācijas ekonomiskajā zonā; tā jauda bija 385 MW, 60 vēja turbības; E.ON daļa šajā projektā bija 50 %.
Leonas katedrāle
<mapframe text="Leonas katedrāle" width=260 height=260 zoom=18 > { "type": "ExternalData", "service": "geoshape", "ids": "Q48605" }
Voveri (Grāveru pagasts)
Apdzīvotā vieta izvietojusies pie autoceļa V610, Cērpnīcas upes krastā.
Jūrmalas alus
https://laukos.la.lv/izveido-uznemumu-jurmalas-alus
Kasumigauras ezers
Kasumigauras ezers (霞ヶ浦) ir otrs lielākais ezers Japānā, atrodas 60 km uz ziemeļaustrumiem no Tokijas. Šaurākā nozīmē un arī oficiāli Kasumigauras ezers attiecas uz ūdenstilpi 167,63 km2 platībā. Plašākā nozīmē Kasumigauras ezers var attiekties arī uz blakus esošo ezeru grupu, kurā ietilpst arī pats Kasumigauras ezers, turpmāk saukts par Nisiura (西 浦) un divi mazāki ezeri Kitaura (北 浦; 35,16 km2 ) un Sotonasakaura (外 浪 逆 浦; 5,85 km2 ), kā arī aptver upes, kas tos savieno. Šajā gadījumā kopējā platība ir 220 km2.
Izmantošana
Daudzi tūristi apmeklē ezeru vasarā, lai apskatītu hobikibune (帆引き船) buru zvejas laivas, kas ir unikālas Kasumigauras ezeram. Karstākajos mēnešos populārs ir Suigo akvaparks, kas atrodas Cučiurā. Kasumigauru visaptverošā parka vējdzirnavas ir iecienīta vieta visa gada garumā, īpaši pavasarī, kad zied tulpes.
Vilniaus prekyba
UAB Vilniaus prekyba ir Lietuvas pārvaldītājsabiedrība, kas pārvalda mazumtirdzniecības veikalu un aptieku tīklus. Tā ir lielākā Lietuvas privāto uzņēmumu grupa un Baltijā lielākā mazumtirdzniecības grupa. Uzņēmums ir dibināts 2004. gadā, bet tā pirmsākumi saistāmi ar 1992. gadu. Tā galvenais birojs atrodas Viļņā.
Vilniaus prekyba grupai ir mazumtirdzniecības veikalu tīkls Maxima Baltijas valstīs, Stokrotka Polijā, T-Market Bulgārijā, interneta veikals Barbora, tirdzniecības un izklaides centri Akropolis ("Akropole") Lietuvā un Latvijā, aptieku tīkls EUROAPOTHECA (Euroaptieka), būvniecības un mājokļu labiekārtošanas veikalu tīkls Lietuvā (Ermitažas) un Igaunijā (Bauhof). Grupai ir vairāk nekā darbinieku sešās valstīs.
Vēsture
2016. gadā Vilniaus Prekyba iegādājās uzņēmumu Akropolis Group, kas pārvaldīja Akropolis tirdzniecības centrus un citus nekustamos īpašumus. Pirmais tirdzniecības centrs Akropolis durvis vēra Viļņā 2002. gadā. 2017. gads Maxima grupė iegādājusies interneta veikalu Barbora. 2018. gadā UAB ERMI GROUP iegādājās Igaunijas lielāko celtniecības materiālu mazumtirdzniecības tīklu Bauhof, kļūstot par vienu no lielākajiem būvniecības un mājokļu labiekārtošanas veikalu veikaliem Baltijā pēc apgrozījuma.
COVID-19 pandēmijas dēļ 2020. gadā tiešsaistes tirdzniecības uzņēmums Barbora paplašināja pakalpojumu klāstu un ievērojami palielināja piegādes iespējas uz mājām. 2021. gadā Polijā tika atvērti Barbora un Azeta e-komercijas veikali. 2021. gadā Vilniaus prekyba grupu papildināja jauns uzņēmums UAB Trobos, kas Lietuvā piedāvāja jaunas tiešsaistes iepirkšanās iespējas, kur ar vienu pirkumu var iegādāties preces no dažādiem veikaliem un saņemt tās vienā piegādē noteiktā laikā.
Rolands Beķeris
Izglītību ieguvis Klaipēdas Universitātē. Liepājas teātrī sācis strādāt 2009. gadā. Piedalījies arī vairākās Goda teātra izrādēs. Nominēts 2018/2019. gada sezonas "Spēlmaņu nakts" balvai kategorijā "Gada aktieris" un 2012/2013. gada sezonas balvai kategorijā "Gada jaunais skatuves mākslinieks".
Tāšu ezers (dabas liegums)
Ezers ir putniem nozīmīga vieta. Pavasara migrācijas laikā šeit pulcējas gulbji un zosis. Ezerā ligzdo melnais zīriņš (Chlidonias niger), lielais dumpis, meža zoss, Seivi ķauķis.
Atspere
Atsperu izgatavošana Latvijā
Atsperes Latvijā tiek izgatavotas uzņēmumā "SIA Lesjofors Springs", kas atrodas Liepājā.
Empicoris culiciformis
Empicoris culiciformis ir laupītājblakšu suga. Tā ir kosmopolītu suga, kas plaši izplatīta Eiropā (arī Latvijā), Ziemeļāfrikā, Austrumāzijā un Vidusāzijā, parasta arī Ziemeļamerikā, taču Dienvidamerikā sastopama tikai lokāli Argentīnā un Čīlē. Iespējams, ka šo blakti pa pasauli izplatījis cilvēks. Latvijā savukārt šīs blakts pirmais novērojums bija 2018. gadā netālu no Audriņu ciemata, kā liecina portāls Dabas Dati.
SOS bērnu ciemati Latvijā
Darbība
Latvijas SOS Bērnu ciematu asociācijas misija ir palīdzēt bērniem, kas palikuši bez vecāku gādības, kā arī tiem bērniem, kuri varētu zaudēt savus vecākus.
Lai rūpētos par grūtībās nonākušiem bērniem un ģimenēm, Latvijas SOS Bērnu ciematu asociācijas ietvaros ir realizēti vairāki projekti:
Džērsijas zooloģiskais dārzs
Darela atklājumu centrs
Darela atklājumu centru atklāja princese Anna 1970. gadā, un tā lielāko daļu veido konferenču zāle. Atklājumu centrā tiek rādītas filmas, kas apraksta tresta darbību, kā arī uzskatāmi aplūkojama tresta darbība Karību jūras salās, Dienvidamerikā, Indijas okeāna salās un dienvidaustrumu Āzijā.
Rāpuļu & Abinieku saglabāšanas centrs
Pēc Džeralda Darela aplēsēm, 1976. gadā Raundā dzīvoja ap 5000 Telfēra scinku. Lai mazinātu izmiršanas risku, šī paša gada maijā Džērsijā tika izveidota vairoties spējīga kolekcija. Aizsardzības pasākumu rezultātā desmit gadu laikā savvaļas populācija sasniedza jau 26000 īpatņus. Darela trests kopīgi ar citām dabas aizsardzības organizācijām izveidoja jaunas populācijas Ganerskveinas un Egretas saliņās.
Sentlūsijā trests fokusē uzmanību endēmai Sentlūsijas iguānai — lielākam vietējam sauszemes dzīvniekam, kas deva salai sākotnējo aravaku nosaukumu "Iyanola" — Iguānas zeme. Aizsargātās Sentlūsijas teritorijās izlaistas vairāk nekā 1000 nebrīvē izšķīlušās iguānas, kas ir viena no sekmīgākajām atjaunošanas programmām pasaulē. Gūtā pieredze tiek piemērota līdzīgām sugām. Tāpat Darela zoodārzs Kaimanu Salās atbalsta zilās iguānas aizsardzības programmu. Tā mērķēta gan uz Lielās Kaimanu salas iguānu, gan Mazās Kaimanu salas iguānu un Kaimanu Brakas iguānu.
Maļorkas olnēsējkrupis sastopams Maļorkas salas dienvidrietumos ūdenskritumu dīķos dziļās, grūti sasniedzamās aizās. Sugu uzskatīja par izmirušu, kad 1977. gadā tika atklātas un aprakstītas fosilijas. Tomēr 1980. gadā jaunatklāja vairākas mazas, savstarpēji izolētas populācijas. Darela tresta ekspedīcija ievāca un pārveda uz Džērsiju vairākus eksemplārus, kur tie vairojas kopš 1987. gada. 1989. gadā tika palaisti dzimtajā vidē pirmie 76 kurkuļi, kas bija nākuši pasaulē Džērsijā. Lai nostiprinātu savvaļas populācijas, zoodārzs ir izlaidis brīvībā tūkstošiem īpatņu. No nebrīvē pavairotiem krupjiem izveidotas divpadsmit jaunas, vairoties spējīgas populācijas.
Tamarīnu mežs
Divkrāsainais tamarīns ir viens no retākajiem Amazones primātiem. Pirmos četrus dzīvniekus atveda uz Džērsiju 1990. gadā no Riodežaneiro štata. Nākamo četru gadu laikā zoodārzs saņēma vēl piecus tamarīnus, un desmit gadu laikā vairoties spējīgā populācija bija pieaugusi līdz 35 dzīvniekiem. Neraugoties uz panākumiem, suga bija jutīgāka pret apkārtējām izmaiņām un uzņēmīgāka pret stresu un slimībām vairāk par citiem kalitriksiem. Tobrīd zināšanas par divkrāsaino tamarīnu uzvedību dabā un savvaļā bija ļoti trūcīgas. Pētījumi ļāva nodrošināt pareizu aprūpi, pietiekami plašu privāto telpu un pareizu uzturu. Tagad tā ir viena no plaukstošākām dzīvnieku kolekcijām Darela zoodārzā.
Centrālā ieleja
Viena no apdraudētākajām putnu dzimtām ir dzērves — no 15 sugām 12 ir apdraudētas. Ielejā dzīvo pelēkās vainagdzērves, Daurijas dzērves un paradīzes dzērves. Brīvi klaiņojoši bariņi ir viena no Darela zoodārza iezīmēm. Dzīvesvietas degradācija un nelegāla putnu un olu ievākšana Āfrikas savannās un mitrājos strauji samazina pelēko vainagdzērvju skaitu. Paradīzes dzērves — Dienvidāfrikas nacionālā putna — stāvoklis savvaļā pēdējos gados nopietni pasliktinās, neraugoties uz savu statusu. Nereti apmeklētājiem laimējas novērot dzērvju daudzveidīgās dejas, kas raksturīgas visām 15 sugām — elegantas pozas, dramatiski, augsti lēcieni ar izplestiem spārniem, saskaņota klanīšanās, skrējieni un īsi lidojumi, kurus pavada skaļi duetā izpildīti saucieni. Izmēģināt dejas soli mēdz pat divas dienas veci dzērvju mazuļi. Džērsijā izšķīlušies dzērvēni pēdējos gados tiek sekmīgi izaudzēti.
Salu augļēdājsikspārņu ēka
Rodrigesā 1955. gadā bija atlikuši aptuveni 1000 augļēdājsikspārņi. Nākamo divdesmit gadu laikā to skaits noslīdēja līdz septiņdesmit īpatņiem, un sugas atradās uz izmiršanas sliekšņa. Darela vadītā ekspedīcija 1976. gadā noķēra astoņpadsmit dzīvniekus un izveidoja nebrīvē turētas kolonijas Džērsijā un Maurīcijā. 1976. gada maijā trīs tēviņi un septiņas mātītes ieradās zoodārzā, un piecus mēnešus vēlāk nāca pasaulē pirmais mazulis. Astoņu gadu laikā piedzima astoņdesmit divi sikspārņi, kas ļāva atklāt satelītu kolonijas ārpus Džērsijas. Šobrīd Rodrigesas augļsikspārņu skaits pieaudzis līdz 10 000, daļa no kuriem atrodas arī vairākos Ziemeļamerikas zoodārzos.
Ainava un augājs
Nopietna vērība pievērsta Džērsijas florai un faunai, tāpēc plašas platības atvēlētas vietējām dzīvotnēm. 1 miljonu mārciņu vērta projekta ietvaros triju gadu laikā Centrālā ieleja pārveidota vēl atbilstošāka vietējai videi. Leknā ielejas augājā, mitrājos un ūdeņos radušas mājvietas dažādas vietējās sugas — zivju dzenīši, rūsganās mežstrupastes, tauriņi, spāres un vairākas ūdensputnu sugas, kā arī divas orhidejas — dienvidu stāvlapu dzegužpirkstīte un Džērsijas orhideja. Ielejas ūdeņi noslēdzas ielejas ezerā zoodārza "nostūrī", kas izveidots kā patvēruma vieta Džērsijas savvaļas radībai un migrējošiem putniem.
Plaša ziedaugu un augļu koku stādīšana pārbagāti piesaista kukaiņus un putnus. Sadarbībā ar vietējo vides pārvaldi tiek pavairoti Džērsijai salai reti augi — Džērsijas papardes, Džērsijas neļķes, Džērsijas zemenes un parastās vīrceles. Dārzā izlikti vairāki desmiti putnu būrīši, kurus izmanto plīvurpūces, piekūni un bezdelīgas. Izplatīta rudā vāvere, ūbele, dziedātājstrazds un izvairīgā īspirkstu mizložņa, kas nav sastopama citviet ārpus Lielbritānijas.
Lauksaimniecības zemju putni
Vairāk nekā pirms gadsimta Džērsijā sāka izzust sarkanknābja klinšu vārnas. Aizejot nebūtībā aitkopībai un klinšu dzegu zemkopībai, piekrastes zemes un dzīvžogus gar laukiem nomainīja ērgļpapardes. Ātri augošie augi padarīja gandrīz neiespējamu augsnē mītošo bezmugurkaulnieku uzmeklēšanu, kas bija sugas galvenā barība. Pēdējā ligzdošana Džērsijā atzīmēta 1910. gadā, bet Normandija salās klinšu vārnas izmira ap 1930. gadu. Īstenojot projektu Birds on the Edge, Darela trests, Džērsijas valdība un Džērsijas nacionālais trests salas ziemeļu piekrastē atjaunoja bioloģisko daudzveidību un uzsāka sarkanknābja klinšu vārnas reintrodukcijas programmu. Tās ietvaros ziemeļu piekrastē tika uzbūvēts pirmsizlaišanas aviārijs, kurā 2013. gadā pārvietoja septiņus nebrīvē izšķīlušos jaunuļus. Projekts bija sekmīgs, un savvaļas populāciju patlaban veido vairāk nekā četrdesmit putni.
Andrea Palladio
Andrea Palladio (dzimis, miris ) bija vēlās renesanses itāļu arhitekts un arhitektūras teorētiķis.
Klusēšana
"Klusēšana" (en) ir 2016. gada vēsturiska drāma, kas balstīta uz Endo Šusaku tāda paša nosaukuma romānu. Filmas režisors, kā arī viens no scenārija autoriem un producentiem ir Mārtins Skorsēze. Galvenās lomas filmā atveido Endrū Gārfīlds, Ādams Draivers, Tadanobu Asano, Siarans Hindss un Liams Nīsons. Filmas pirmizrāde notika Romā, Itālijā.
Billijs Boids
Filmas
2004. gadā Boids ierunāja Glenu filmā "Čakija atlase". Viņam bija arī epizodiska loma Skotijas seriāla Still Game pirmās sezonas otrajā epizodē.
Lazdu kalns
Savulaik Blomes muižas īpašnieks pilskalnā esot ierīkojis parku ar pastaigu takām. Ar kalnu saistās teikas par pili.
Billijs Boids
Privātā dzīve
Boids 2010. gada 29. decembrī apprecējās ar Alisonu Makkinonu. Abiem 2006. gada 26. aprīlī piedzima dēls Džeks VIljams Boids.
Āpēni
Apdzīvotā vieta atrodas nomaļus no valsts autoceļiem, netālu no dzelzceļa līnijas Pļaviņas—Gulbene.
Grigorijs Ņemcovs
Grigorijs Ņemcovs (ru, dzimis, miris ) bija baltkrievu izcelsmes Latvijas uzņēmējs, žurnālists un politiķis.
Jaunāmuiža
Jaunāmuiža var būt:
Vārglāze
Parasti vārglāzes augstums ir 1,4 reizes lielāks, nekā diametrs. Šo trauku tilpums ir no 5 ml līdz 2 l. Labas vārglāzes dibens ir pilnīgi plakans, lai ērti varētu lietot magnētisko maisītāju. Vārglāzēm bieži ir iedaļas aptuvenai šķidruma tilpuma noteikšanai. Vārglāzēm līdzīgus nošķelta konusa formas traukus ar precīzām iedaļām sauc par menzūrām.
Kristjans Rauds
Kļūšana par mākslinieku
Atgriezies Tartu, viņš noorganizēja radošu studiju jauniešiem. Šajā periodā viņš aktīvi gleznoja, rakstīja rakstus, apvienojot to ar pasniedzēja darbu studijā un ģimnāzijā. Mākslinieks bija viens no Igaunijas Nacionālā muzeja izveides iniciatoriem Tartu. 1910. gadā tika publicēts igauņu dzejnieka Juhana Līva dzejoļu krājums, kuru bija ilustrējis Kristjans Rauds.
Igaunijā
1935. gadā Igaunijas literārā biedrība organizēja eposa "Kalevipoegs" izdevuma publikāciju, kuru ilustrēt bija uzdots Kristjanam Raudam. Darbs pie "Kalevipoega" ilustrēšanas kļuva par mākslinieka darba virsotni.
Piemiņa
1968. gadā Tallinā Kristjanam Raudam Hirves parkā tika atklāts piemineklis. Līdz 2011. gada 1. janvārim, kad Igaunija mainīja valūtu no kronas uz eiro, mākslinieka portrets bija uz Igaunijas kronas naudaszīmes.
Hercs Franks
Biogrāfija
1959. gadā sāka strādāt Rīgas Kinostudijas fotocehā, divus gadus vēlāk viņa scenāriju Vissavienības Valsts Kino institūta diplomdarbam filmai "Baltie zvani" izvēlējās režisors Ivars Kraulītis. Ar šo filmu, kuru vēlāk, 1990. gados Francijas Klermonferānas festivālā kinokritiķi iekļāva pasaules visu laiku labāko simts īsfilmu sarakstā, sākās Franka kā scenārista karjera. Turpināja rakstīt scenārijus citām filmām, to skaitā režisora Aivara Freimaņa pilnmetrāžas filmai "Gada reportāža" (1965), par kuru kopā ar Imantu Ziedoni ieguva LPSR Valsts prēmiju. 1965. gadā debitēja kā režisors televīzijas filmā "Sāļā maize" un turpmāk veidoja vairākus desmitus filmu ar saviem scenārijiem.
Jūlijs Pētersons
Darbi
J. Pētersona pirmais stāsts publicēts laikrakstā "Vārds" 1901. gadā, pirmā luga uzrakstīta 1906., pēdējā — 1943. gadā. Pavisam J. Pētersons uzrakstījis 22 lugas, stāsti apkopoti divos krājumos. Viņš vadījis satīriskos žurnālus "Dadzis" (1912) un "Lietuvēns" (1913—1915 un 1917), samērā daudz tulkojis.
Dankeri (Aiviekstes pagasts)
Apdzīvotā vieta atrodas Aiviekstes upes labajā krastā, pie autoceļa A6 (Daugavpils šoseja) un dzelzceļa līnija Rīga—Daugavpils tiltu pār to, Pļaviņu pilsētas austrumu nomalē.
Edgars Ozoliņš (aktieris)
Edgars Ozoliņš (dzimis Skodā, Lietuvas PSR) ir latviešu aktieris.
Edgars Ozoliņš filmējies Krievijas spēlfilmās "No pieciem līdz septiņiem", "Kvest" un "Mantojums". Tāpat filmējies 2020. gada filmā "Maiņa". 2021. gadā attēlojis Jūliju Lāci miniseriālā "Emīlija. Latvijas preses karaliene".
Eduārs Fušjē
Fušjē 1900. gada Parīzes olimpiskajās spēlēs startēja divās paukošanas disciplīnās — paukošanā ar floreti un paukošanā ar špagu. Paukošanā ar floreti viņš startēja tikai pirmās kārtas sacensībās, savukārt paukošanā ar špagu viņš aizcīnījās līdz ceturtdaļfinālam.
Kristijs Brauns
Kristijs Brauns (dzimis, miris ) bija īru tautības autors, gleznotājs un dzejnieks, kurš jau kopš dzimšanas bija cerebrālās triekas slimnieks. Viņš kļuva slavens, uzrakstot savu autobiogrāfiju ar nosaukumu My Left Foot (latv. Mana kreisā pēda). Vēlāk tika uzņemta tāda paša nosaukuma mākslas filma, kas tika izvirzīta piecās nominācijās un ieguva divas Amerikas Kinoakadēmijas balvas.
Kaido Kilaotss
Kaido Kilaotss (et; dzimis, Pērnavā) ir Igaunijas starptautiskais lielmeistars šahā (2001).
Biogrāfija
Pārstāvējis Igaunijas izlasi lielākajās šaha komandu sacensībās:
Ķīnas sindroms
Filmu "Ķīnas sindroms" izrādīja 1979. gada Kannu kinofestivālā, kur tā sacentās par Zelta palmas zaru. Lemons saņēma festivāla labākā aktiera balvu. Filmas pirmizrāde notika, 12 dienas pirms negadījuma Trīs jūdžu salas atomelektrostacijā, kas filmai pievērsa vēl lielāku uzmanību. Filma saņēma labas kritiķu atsauksmes un finansiālus panākumus, nopelnot 51,7 miljonus ASV dolāru. Tā saņēma arī četras Amerikas Kinoakadēmijas balvas nominācijas kategorijās "Labākais aktieris galvenajā lomā" (Lemons), "Labākā aktrise galvenajā lomā" (Fonda), "Labākais oriģinālscenārijs" un "Labākais mākslinieka darbs".
Karadarbības teātris
Daži kari, piemēram, Francijas—Prūsijas karš, norisinājās vienā karadarbības teātrī. Septiņgadu karš ir norisinājās daudzos dažādos teātros, kā arī Pirmajā un Otrajā pasaules karā bija daudz teātru. Vārds "teātris" karam pirmo reizi tika lietots Karla fon Klauzvica grāmatā "Par karu" (Vom Kriege, 1832).
Vera Holodnaja
Aktrises karjera
Savas neilgās karjeras laikā (1914—1919) Vera Holodnaja kļuva par slavenāko Krievijas kinoaktrisi 20. gadsimta sākumā. Viņa filmējusies daudzās filmās (pēc dažādām aplēsēm no 50 līdz 80), no kurām līdz mūsdienām saglabājušās tikai piecas (un vēl trīs daļēji). Holodnaja filmējusies pie tādiem režisoriem kā Jevgeņijs Bauers, Pjotrs Čardiņins. Viņas partneri filmās bijuši Vitolds Polonskis, Vladimirs Maksimovs, Osips Runičs.
Mariss Andersons
Politiskā darbība
1993. gadā M. Andersons bija partijas "Latvijas Ceļš" dibinātāju skaitā, no tās saraksta nesekmīgi kandidēja 5. Saeimas vēlēšanās, taču drīz kļuva par 5. Saeimas deputātu Valda Birkava vietā, kurš kļuva par Ministru prezidentu. 1995. gadā viņš nesekmīgi kandidēja 6. Saeimas vēlēšanās, tāpat 1997. gadā nesaņēma pietiekošu vēlētāju atbalstu Rīgas domes vēlēšanās.
Nokia 9210 Communicator
2004. gadā 9210 sēriju aizstāja Nokia 9500 Communicator.
Man ļoti rūp
Filma stāsta par Marlu Greisonu, kura, strādājot par aizbildni, apkrāpj seniorus. Kad Marla ar savu pārinieci cenšas apkrāpt bagāto Dženiferu, viņas nenojauš, ka Dženiferas dēls ir bīstams noziedznieks.
Ēriks Vilsons
Dzīvesgājums
1982. gadā beidzis Latvijas Valsts konservatorija Teātra nodaļu dramatiskā teātra aktiera specialitātē. Liepājas teātra aktieris kopš 1985. gada. Piedalījies arī Jaunā Rīgas teātra un Dailes teātra izrādēs.
Orion (kosmosa kuģis)
Orion (en) ir vairākkārt lietojams ASV kosmosa kuģis, par kura izstrādi galvenokārt atbild Amerikas Savienoto Valstu Nacionālā aeronautikas un kosmosa administrācija (NASA) ar vadošo mērķi līdz 2030. gadiem nogādāt pirmos astronautus līdz Marsam un atpakaļ.
Nokia Bell Labs
Vēsture
1884. gadā American Bell Telephone Company izveidoja Mehānikas nodaļu.
1982. gadā ASV valdība pieņēma lēmumu no AT&T atdalīt vietējo telefona pakalpojumu sniedzēju Bell System un to sadalīt atsevišķos uzņēmumos. Lai nodrošinātu vietējo telefona sistēmu pētniecības un attīstības funkcijas, 1983. gadā no Bell Labs atdalīts uzņēmums Central Services Organization (vēlāk Bellcore, tagad Telcordia Technologies). Savukārt Bell Telephone Laboratories, Inc. kļuva par AT&T Technologies (bijušā Western Electric) 100 % meitas uzņēmumu.
2016. gada 14. janvārī Alcatel-Lucent apvienojās ar Somijas Nokia, līdz ar to Bell Labs nonāca Nokia kontrolē.
Lielākie atklājumi
Nobela prēmijas:
1940. gadi
1940. gadu sākumā Rasels Ols izgudroja saules baterijas. 1943. gadā Bell Labs izstrādāja pirmo ciparu balss kodēšanas un pārraides sistēmu SIGSALY, kuru Sabiedrotie izmantoja Otrajā pasaules karā. 1940. gados Bell Labs izstrādāja elektroniskos kalkulatorus artilērijai.
1950. gadi
1952. gadā Viljams Gardners Pfanns atklāja zonālās kausēšanas metodi, kas ļāva uzlabot pusvadītāju attīrīšanu.
1950. gados lielas aktivitātes notika informācijas teorijā. Tika attīstīta datu pārraidīšana ar mikroviļņiem, tālsarunu tieša savienošana, retranslatori, 5XB komutators. 1953. gadā Moriss Karno izstrādāja Karno karti, kas uzlaboja Būla algebras izteiksmju uztveri. 1954. gadā izstrādātas pirmās mūsdienu saules baterijas. 1956. gadā Bell Labs sadarbojoties ar AT&T un Apvienotās Karalistes un Kanādas telefona uzņēmumiem, ieklāts pirmais Transatlantijas telefona kabelis TAT-1. 1957. gadā Makss Metjūss izveidoja pirmo datorprogrammu MUSIC, kas spēlē elektronisko mūziku. Roberts Praims un Džozefs Kraskels izstrādāja jaunus alkatīgos algoritmus, tādējādi revolucionējot datortīklu konstruēšanu. 1958. gadā Artūrs Šavlovs un Čārlzs Taunss pirmoreiz aprakstīja lāzeru.
1970. gadi
1970. gados Bell Labs aizvien vairāk izgudrojumu veica datoru un informācijas tehnoloģiju jomā. 1972. gadā Deniss Ričijs izstrādāja kompilējamu programmēšanas valodu C, lai aizstātu interpretējamo valodu B un pārrakstītu operētājsistēmu UNIX. Alfreds Aho, Pīters Veinbergers un Braiens Kernigens izstrādāja valodu AWK teksta apstrādei. 1970. gados A. Maikls Nolls izstrādāja 3 dimensiju ievades ierīci ar taustes spēju, apgādātu ar stereoskopisku datora displeju. 1970. gados Bell Labs izstrādāja sakaru sistēmas, kas balstītas uz tranzistoriem un atmiņā glabātām kontroles programmām, lai aizvietotu elektromehāniskās sistēmas. 1970. gados izstrādāta analogā pirmās paaudzes mobilā telefona sistēma AMPS. 1971. gadā Erna Šneiders Hūvers uzlaboja uzdevumu prioritāšu sistēmu datorizētām telefona centrālēm. 1976. gadā Džordžijā pirmoreiz izmēģināta optiskās šķiedras datu pārraides sistēma. Izstrādāts tīkla komutators 4ESS.
Gabriels Martinelli
Gabriels Martinelli (pt, dzimis ) ir Brazīlijas futbolists, spēlē uzbrucēja pozīcijā. Kopš 2019. gada Martinelli pārstāv Anglijas Premjerlīgas komandu Arsenal FC.
Baltkrievijas vēsture
Lietuvas dižkunigaitijas sastāvā
1248. gadā lietuviešu kunigaitis Tautivils precībām ar kņaza Bračislava meitu ieguva Polocku pūrā. Pēc viņa nogalināšanas par Polockas kņazu kļuva Tautvila sievasbrālis Konstantīns Bezrocis, kas noslēdza miera līgumu ar Livonijas ordeni, kurā atdāvinājis tam vairākas zemes mūsdienu Latvijas teritorijā. 1307. gadā dižkungs Vītenis padzinis Rīgas arhibīskapa garnizonu no Polockas un 14. gadsimtā Baltkrievija nonāca Lietuvas dižkunigaitijas, 16. gadsimtā Polijas-Lietuvas kopvalsts sastāvā.
Baltkrievijas PSR periods (1919—1991)
1919. gada 1. janvārī Smoļenskā tika pasludināta Padomju Krievijas sastāvā ietilpstošas Baltkrievijas Sociālistiskās Padomju Republikas izveidošana. 8. janvārī republikas galvaspilsētu pārcēla uz Minsku. 1919. gada 3. februārī tika pieņemta jaunās republikas konstitūcija. 1919. gada 2.—3. februārī Pirmais Baltkrievijas Padomju kongress Minskā pieņēma deklarāciju par apvienošanos ar Padomju Lietuvu, ko atbalstīja Pirmais Lietuvas Padomju kongress Viļņā 18.—20. februārī. 27. februārī Viļņā pasludināja Lietuvas—Baltkrievijas PSR (Litbela) izveidi.
Pēc kara beigām 1945. gadā no Baltkrievijas PSR atdalīja Bjalistokas apgabalu un pievienoja to Polijai.
Deviņu Vīru Ciešanas
Kauja
Deviņus sagūstītos kolonistus naraganseti nomocīja līdz nāvei. Vēlāk angļu zaldāti apglabāja viņu mirstīgās atliekas un no akmeņu krāvuma uzslēja piemiņas vietu.
Īstā mīlestība
Filma stāsta par jaunlaulātajiem Klerensu (Sleiters) un Alabamu (Ārkete), kuri bēg no mafijas pēc tam, kad nozog no viņiem koferi ar narkotikām.
912. gads
912. gads bija garais gads, kas pēc Jūlija kalendāra sākās trešdienā.
Vāgnera muižiņa
Apraksts
Ēka ir celta no koka, tai plānā ir pakava forma. Fasāžu risinājums ir variēts - "intīmā" fasāde ir ar mansardu, bet "lietišķā" veidota kā divstāvu apjoms. Fasādes vēlākos laikos ir apmestas.
Gunta Grīva
Filmējusies "Izpostītā ligzda", "Saulessvece", "Svešs gadījums", "Svītas cilvēks" un "Mana ģimene". Par lomu filmā "Saulessvece" ieguvusi Lielā Kristapa balvu Labākā aktrise otrā plāna lomā.
Zane Vaļicka
Piedalījusies konkursā "Mrs. Globe 2007". 1992. gadā ieguvusi "Mis Latvija 92" titulu. Piedalījusies arī dejošanas šovā "Dejo ar zvaigzni".
Ierunājusi seriālu "Cietsirdīgās spēles".
Hedija Lamarra
Dzimusi Vīnē bankas direktora ģimenē. No trīsdesmito gadu beigām — Holivudā. Sešas reizes precējusies trīs bērnu māte. 1942. gadā kopā ar kaimiņu komponistu Džordžu Enteilu patentēja torpēdu vadības sistēmu, izmantojot FHSS (Frequency-hopping spread spectrum). Šī metode mūsdienās tiek plaši izmantota, piemēram, GSM mobilajos sakaros.
Rāma
Rāma (sa, Rāma — ‘tumšais’) ir dievība hinduismā, tiek uzskatīta par Višnu septīto avatāru. Gudra un labestīga valdnieka tēls. Tāpat kā Krišna atspoguļo indiešu nacionālo domāšanu, kultūras pamatus, dzīvesveidu, ētikas principus. Galvenais varonis hindu eposā "Rāmājana". Tiek uzskatīts par vienu no svarīgākajiem Višnu avatāriem. Viena no populārākajām dievībām hinduismā.
Darjus Zagorskis
Darjus Zagorskis (lt; dzimis, Viļņā) ir Lietuvas starptautiskais lielmeistars šahā (2013).
Oulankas nacionālais parks
<mapframe text="Oulankas nacionālais parks" width=300 height=300 zoom=9 > { "type": "ExternalData", "service": "geoshape", "ids": "Q127322" } Oulankas nacionālais parks (fi) ir 1956. gadā izveidots nacionālais parks Somijas austrumos uz ziemeļiem no Kūsamo, Lapzemē un Ziemeļpohjanmā pie Krievijas robežas. Krievijas pusē 1992. gadā izveidots Pānajarvi nacionālais parks. Cauri nacionālajam parkam plūst krāčainā Oulankajoki upe. Izveidota 80 kilometrus gara taka (Karhunkierros/Lāču aplis) ar nakšņošanas vietām.
Ivars Stonins
Attēlojis lomas filmās "Ogists brīnās" (1999), "Tvans" (2001), "Man patīk, ka meitene skumst" (2004).
Personības kults
Gurbanguli Berdimuhamedovs
Prezidenta attēli un portreti tika izvietoti uz tūkstošiem plakātu un transparentu, valsts iestādēs, automašīnās, gandrīz visu valsts televīzijas raidījumu sākumā un laikrakstu pirmajās lapās. Visos pasākumos obligāti ir jābūt lielam ekrānam ar Berdimuhamedova portretu uz Turkmenistānas karoga fona. Svētku dienās vietējā prese publicē apsveikumus Berdimuhamedovam.
Bīstamais bizness
Filmas "Bīstamais bizness" pirmizrāde notika un to izplatīja Warner Bros.. Filma bija komerciāli veiksmīga, nopelnot 63,5 miljonus ASV dolāru pie 6,2 miljonu budžeta. Filma saņēma arī kritiķu atzinību, salīdzinot to ar filmu "Absolvents" (1967). Vairāku kritiķu vērtējumā to atzina par vienu no gada labākajām filmām. Tīmekļa vietnē Rotten Tomatoes filmai ir 92% vērtējums.
Anna Auziņa
Dzeja
Pirmais dzejolis publicēts 1991. gadā. Saņēmusi Klāva Elsberga prēmiju par krājuma "Atšķirtie dārzi" manuskriptu (1994), tas izdots grāmatā 1995. gadā un tiek uzskatīts par novatorisku sievišķās rakstības pieteikumu 90. gadu dzejā. Auziņas aizsākto tradīciju Jānis Elsbergs raksturojis: "Emocionāla atraisītība un tiešums blīvā gleznainu, konkrētu tēlu plūdumā, asi reālistisku, raupju ikdienas detaļu sadzīvošana ar jaudīgu jutekliskumu un vissmalkākajiem, trauslākajiem tēliem un noskaņām." Anda Kubuliņa rakstījusi, ka Auziņa jaunas meitenes pieredzi izsaka ar iniciācijas rituālu simboliem, nosaucot viņas stilu par "mītisko simbolismu".